Mosar

Mosar (fræðiheiti Bryophytes) eru litlar grænar plöntur, sem flestar hafa blöð og stöngul. Mosar hafa engar rætur og því halda þeir sér föstum og sjúga upp næringu með þráðum. Mosar fjölga sér með gróum. Upp af gróinu sprettur forkímsþráður og mosinn sjálfur upp af honum. Þegar eggfruman er frjóvguð, vex upp af henni stafur með bauklaga gróhirslu. Mosajurtin er hinn kynjaði ættliður, en gróhirslan og þráðurinn kynlaus.

Sú vísindagrein sem fæst við rannsóknir á mosum heitir mosafræði.

 Flokkun 
Mosum er skipt í soppmosa (Marchantiophyta), hornmosa (Anthocerotophyta) og baukmosa (Bryophyta). Í öllum heiminum er talið að séu 35 þúsund tegundir mosa, sem skiptast í 177 ættir og 1822 ættkvíslir.
Mosar158px|center Phaeoceros laevis — dæmigerð tegund af fylkingu hornmosa186px|centerPohlia nutans — dæmigerð tegund af fylkingu baukmosa180px|centerMarchantia polymorpha — dæmigerð tegund af fylkingu soppmosa
 Mosar á Íslandi 
Sjá lista yfir mosa á Íslandi

Mosar eru mjög algengir á Íslandi. Þeir finnast innan um nær allan gróður en eru stundum sjálfir aðalgróðurinn, einkum í ófrjórri jörð, bæði til fjalla og á láglendi, t.d. í hraunum og móum. Þeim nægir örlítil fokmold, sem sest í holur, jafnvel í nýlegum hraunum. Fáir hafa lagt stund á mosafræði, en flestir þekkja þó grámosann á hraunum og fagurgræna dýjamosann við kaldar uppsprettur, dý. Hér á landi vaxa um 600 tegundir, 
eða álíka margar og allar villtar háplöntutegundir á landinu.


Tilvísanir

 Heimildir 
 Bergþór Jóhannsson 2003. Íslenskir mosar: Skrár og viðbætur. 138 bls.

 Tenglar 
Amblystegiaceae. Montana Field Guide.
Íslenskir mosar — Skrár og viðbætur
Kjarnaskógur - Ásætur á trjám á Íslandi